OzLabs/hebrew-wiki-articles huggingface dataset:
שירת היפה והחיה

שירת היפה והחיה בלהקת המטאל הגותי הסימפונית [[אפיקה בה יש שירה נשית מלודית של סימונה סימונס לצד גרואלינג של מארק יאנסן.]]
שירת היפה והחיה בלהקת הדום-דת' הגותית [[Draconian בה יש שירה נשית מלודית של ליסה יוהנסון לצד גרואלינג של אנדרס יאקובסון.]]
שירת היפה והחיה (באנגלית: Beauty and the Beast) היא שיטת שירה הנפוצה בעיקר במטאל הגותי, בה יש שילוב בין שירה נשית מלודית, לעיתים קרובות בקול סופרן, לנהמות גרואלינג או בס צרוד מצד הזמר.

== היסטוריה ==
כבר באמצע שנות ה-80 ותחילת שנות ה-90 של המאה ה-20 להקות דום מטאל שילבו לעיתים שירה נשית נקייה לצד הסולן. השיר המפורסם ביותר של שלב זה הוא Gothic של Paradise Lost שניגנה אז דום-דת'. שילוב זמרת נשית על בסיס קבוע החל מהמחצית השנייה של שנות ה-90 בנורווגיה, אז להקות כמו Theatre of Tragedy, Trail of Tears, Tristania ו-The Sins of Thy Beloved החלו לשלב זמרת סופרן או מצו סופרן קלאסי על בסיס קבוע לצד גרואלינג שביצע הסולן של הלהקה. להקות אלה פיתחו את סוגת המטאל הגותי הסקנדינבי שלצד שירת היפה והחיה הציג גם קלידים, כינור וליווי של מקהלה בשיריו. חלק מלהקות המטאל הגותי התפתחו ללהקות מטאל סימפוני ושילבו זמרות בעלי הכשרה אופראית לצידן. לעומתן, להקות אחרות, כגון Within Temptation, התרככו וויתרו על שירת היפה והחיה לטובת שירה נשית בלבד.

== מיון ==
אף ששירת היפה והחיה היא אחד המאפיינים של המטאל הגותי ניתן למצוא להקות מטאל גותי שבהן יש רק זמר זכר או רק זמרת נקבה, ללא שילוב בין שני הסגנונות. כמו כן, ישנן להקות מטאל, כמו Nightwish, שמשלבות לעיתים שירה בסגנון זה אך הן אינן להקות מטאל גותי.

== סגנון ==
סגנון שירת היפה והחיה משלב בין הרכות והקול הצלול של השירה הנשית (בעיקר כשמדובר בקול סופרן) לבין החספוס והעוצמה של שאגת הגרואלינג (בקול באס). בדרך כלל הזמר והזמרת שרים בנפרד, בתורות, כל אחד חלק אחר מהשיר, אך לעיתים הם גם שרים ביחד שורות או בתים שלמים. ברוב להקות המטאל הגותי המבצעות את שירת היפה והחיה, קטעי הגרואלינג ארוכים יותר מקטעי השירה הנשית, אך לרוב את הפזמונים (בתים החוזרים על עצמם בשיר) מבצעת הזמרת. ישנן להקות, כמו טריסטניה, שלצד שירת היפה והחיה משלבות גם שירה גברית נקייה ואף ליווי של מקהלה.

== דוגמאות ==
* טריסטניה: ויבקה סטנה (מצו-סופרן לירי) ומורטן ולנד (גרואלינג וגיטרות).
* The Sins of Thy Beloved: אניטה אוגלנד (סופרן), גלן מורטן נורדבה וארילד כריסטנסן (גרואלינג וגיטרות).
* אפיקה: סימונה סימונס (מצו-סופרן עד אלט) ומארק יאנסן (גרואלינג וגיטרות).
* Draconian: אנדרס יאקובסון (גרואלינג) וליסה יוהנסון (מצו סופרן) והייקה לנגהנס (אלט).
* Theatre of Tragedy עם הזמרת ליב קריסטין (שירה נשית) לצד גראולינג.
* Beyond Forgiveness: טליה הויט (סופרן), ריצ'רד מרקוס (גרואלינג) וגרג ויטוור (גרואלינג וצרחות בלאק מטאל).
* Galadriel

== ראו גם ==
* מטאל גותי
* מטאל סימפוני
* גרואלינג

קטגוריה:מטאל
קטגוריה:זמרה
קטגוריה:דום מטאל
רקע

רקע (באנגלית: Setting) הוא מכלול הדברים אשר נותנים את הטון בהם מתרחש הסיפור, כולל זמן, תפאורה ומיקום. רקע מיוחס גם כסביבה חברתית המערבת אלמנטים כתרבות, גאוגרפיה ותקופות זמן היסטוריות. יחד עם עלילה, סגנון, דמות ותמה, הרקע נחשב לאחד המרכיבים הבסיסיים בסיפורת.

לרקע תפקיד חשוב בעלילה, כמו למשל סיפורי אדם נגד הטבע או אדם נגד חברה. בכמה מהסיפורים, הרקע הופך לדמות משל עצמו. בתפקיד זה הוא מיוחס ככלי עלילתי או כטכניקה ספרותית.

סוגי רקעים:
* היסטוריה חלופית
* עולם מערכה
* דיסטופיה
* אוטופיה
* יקום/מדינה/מיקום דמיוני
* יקום מקביל
* מציאות וירטואלית
* מציאות מדומה

==ראו גם==
*מצג

==קישורים חיצוניים==
* 
* 

קטגוריה:כתיבה
ערי הזהב הנסתרות (ספר)

ערי הזהב הנסתרות (באנגלית: The King's Fifth - בתרגום חופשי "החמישית של המלך") הוא רומן היסטורי לילדים מאת סופר הילדים האמריקני סקוט אודל אשר יצא לאור לראשונה בארצות הברית בשנת 1966.

הספק עוסק בקונקיסטאדורים וביחס של הכובשים לעמים הילידיים של יבשת אמריקה, וכן מעלה סוגיות של מצפון ומוסר מול תאוות בצע.

הספר היווה מקור השראה לסדרת האנימה "ערי הזהב הנסתרות".

== תקציר העלילה ==
בשנת 1540 מצטרף אסטבן דה סנדובל (Estéban de Sandoval), צייר מפות בן חמש-עשרה, למשלחת ספרדית אל אזור סיבולה (Cìbola) המסתורי (באזור דרום-מערב ארצות הברית של ימינו) בחיפוש אחר שבע ערי הזהב של סיבולה. הזהב אינו מעניין אותו; הוא חולם לצייר מפות של אזורים המסומנים בינתיים כ"לא ידוע". בין חברי המשלחת: קפיטן מנדוסה (Captain Mendoza) האכזר וצמא-הזהב וכן זיאה טרויאנו (Zia Troyano), מתורגמנית בת שלוש-עשרה מבני הנאיאריט. שנתיים מאז יציאת המשלחת אסטבן בן השבע-עשרה הוא היחיד ששרד מכל חבריה (מלבד זיאה, אשר שבה לכפרה). הספר כתוב בצורת זכרונותיו של אסטבן, היושב כעת בכלא בוראקרוס שבמקסיקו, מואשם בכך שלא מסר חמישית מן האוצר שמצאו לקופת המלך כנדרש בחוק. אסטבן כותב כדי להבין את עצמו, להבין מה אירע לו במהלך השנתיים הללו של קדחת הזהב המאיימת על כל חברי המשלחת והאם בעקבות כל מה שקרה הוא ראוי עדיין להיקרא אדם.

== עיבוד טלוויזיוני ==

בתחילת שנות השמונים הופקה סדרת האנימה "ערי הזהב הנסתרות" (בצרפתית: Les Mystérieuses Cités d'Or) אשר היא עיבוד חופשי לרומן. מלבד אלמנטים בסיסיים שזהים בין הסדרה לספר (כמו שמות הדמויות, התקופה בה מתרחשת העלילה ומסעותיהם של הכובשים הספרדים ביבשת אמריקה בחיפוש אחר זהב) עלילת סדרת האנימציה שונה באופן מהותי מעלילת הספר ומכילה אף מוטיבים של פנטזיה ומדע בדיוני (כגון גזע של חייזרים ומכונות תעופה משוכללות). הסדרה אשר שודרה בישראל בערוץ הראשון בסוף שנות השמונים, זכתה לפופולריות בקרב ילדי ישראל.

== תרגום לעברית ==
* ערי הזהב הנסתרות, תרגם אסף שור, סדרת הרפתקה, הוצאות מודן ואוקיינוס, 2016
==קישורים חיצוניים==
* 

קטגוריה:ספרי 1966
קטגוריה:ספרי ילדים ונוער
קטגוריה:רומנים (סוגה ספרותית)
קטגוריה:ספרי הוצאת מודן
קטגוריה:ספרי סדרת הרפתקה
מרגריט השנייה, רוזנת פלנדריה

מרגריט השנייה
מרגריט השנייה, רוזנת פלנדריה (Marguerite II de Flandre או Marguerite de Hainaut; 2 ביוני 1202 - 10 בפברואר 1280) הייתה בתם הצעירה של בלדווין התשיעי, רוזן פלנדריה (שהיה גם רוזן אנו בשם בלדווין השישי) ושל מארי משמפאן.

==ביוגרפיה==
אביה יצא למסע הצלב הרביעי לפני לידתה, ואמה הצטרפה אליו שנתיים לאחר מכן. אחרי מות אמה ב- 1204 ומות אביה בשנה שלאחריה, מרגריט ואחותה הבכורה ז'אן הועברו להשגחתו של דודן, פיליפ מנאמור עד 1208 כאשר העביר אותן לחצרו של פיליפ השני, מלך צרפת.

ב-1212, בהסכמתו של פיליפ השני, מלך צרפת מרגריט נישאה ל בושאר הרביעי מאוון, שהיה מושל אנו ואשר בתוקף תפקידו זה שימש כאפוטרופוס וכמורה של מרגריט. אחותה ז'אן, שהתקנאה במרגריט על כך שנישואיה הבטיחו לה ירושה גדולה, ניסתה לבטל נישואים אלה בטענה שמרגריט הייתה בת עשר שנים בלבד, ולכן לא היה בכוחה להשלים את נישואיה. מבלי לחקור הרבה בדבר, האפיפיור אינוקנטיוס השלישי גינה את נישואיה של מרגריט, אם כי לא ביטל אותם.

בושאר ומרגריט המשיכו בחייהם המשותפים והביאו לעולם שלושה ילדים, אך ז'אן לא ויתרה והביאה למעצרו של בושאר ב- 1219. הוא שוחרר ב-1221 בתנאי שיסכים להיפרד ממרגריט. ז'אן שכנעה את מרגריט להינשא לגיום השני מדאמפייר, שהיה אציל משמפאן. מנישואים אלה נולדו שני בנים: גיום וגי דה דאמפייר (מאוחר יותר, גי דה דאמפייר, רוזן פלנדריה). עם מותה של ז'אן ב-1244, מרגריט הפכה לרוזנת פלנדריה ולרוזנת אנו.

מצב זה גרם לשערורייה משום שמרגריט הייתה עדיין נשואה לבושאר. פרץ מאבק בין שני הבעלים בדבר חוקיותם של הילדים - מאבק שנמשך עשרות שנים וגרם למלחמות הירושה של רוזנות פלנדריה ושל רוזנות אנו. ב-1246, לואי התשיעי, מלך צרפת, ששימש כבורר בין הצדדים, נתן לילדיו של גיום השני מדאמפייר את הזכות לרשת את רוזנות פלנדריה, ולילדיו של בושאר הרביעי מאוון את הזכות לרשת את רוזנות אנו.

ב-1253 התעוררו שוב בעיות: ז'אן הראשון, רוזן אנו, שהיה בנו בכורו של בושאר, שכנע את ויליאם השני, רוזן הולנד וזיילנד לכבוש את רוזנות אנו וחלקים של רוזנות פלנדריה שהיו סמוכים לגבולות האימפריה הרומית הקדושה. התפתחה מלחמת אזרחים שבסופה בקרב ואלקרן כוחותיו של ז'אן הראשון, רוזן אנו הביסו את אלה של בני משפחת דאמפייר ולקחו אותם בשבי.

==קישורים חיצוניים==

קטגוריה:רוזני פלנדריה
קטגוריה:רוזנות (נשים)
קטגוריה:נשות אצולה במאה ה-13
קטגוריה:ילידי 1202
קטגוריה:נפטרים ב-1280
כבש (מישור משופע)

נגיש למשתמשי כיסאות גלגלים לצד מדרגות באגף הנוער של מוזיאון ישראל.]]
כבש נגיש בכניסה לקרון [[רכבת בהולנד.]]
טראמפ ליד כבש המטוס בביקורו בישראל.]]
כֶּבֶשׁ או רמפה (מאנגלית: Ramp) הוא מדרון משופע המשמש כאמצעי מעבר ממפלס אחד למשנהו.

בניגוד למדרגות, אמצעי זה שמיש לאנשים הדוחפים עגלות ורוכבים על כלי תחבורה קלים כמו אופניים. כאשר הכבש עומד בדרישות מסוימות, הוא נגיש למשתמשי כיסאות גלגלים.

כבש שאינו נגיש למשתמשי כיסאות גלגלים עשוי לתפוס שטח רצפה דומה לזה של גרם מדרגות או להשתלב בקלות בגרם מדרגות כזה. אולם כבש נגישות חייב להיות בשיפוע מרבי של שמונה מעלות, ולכן הוא מתפרש על שטח רצפה גדול בהרבה מזה של גרם מדרגות. מעבר לכך, כבש כזה צריך להיות רחב דיו עבור כיסאות גלגלים, ואם הוא ארוך, הוא חייב לכלול מקומות בהם שני משתמשי כיסאות גלגלים יכולים לחלוף זה על פני זה ולשלב בתוכו משטחים ישרים בהם משתמשי כיסא גלגלים ידני יכולים לנוח.

בשל שטח הרצפה הגדול שתופס כבש הנגישות, בתוך בניינים ובמקומות רבים מחוצה להם אין לו מקום, ובמקומו מותקנים מעלית או מעלון. חסרונם של אלו על פני כבש הוא הצורך שלהם בתחזוקה שוטפת ואי-יכולתם לעבוד בהפסקות חשמל, ובחלק מהמקרים גם בשעות חירום.

בתעופה מקובל הביטוי כבש המטוס שהוא המדרגות שמחברים אל דלת המטוס, והמאפשרים לנוסעים לרדת. בביקורי מנהיגים, מקובל להתחיל את טקסי קבלת הפנים כאשר האורח מגיח מהמטוס אל כבש המטוס ומתחיל לרדת בו.

==ראו גם==
*כבש (מזבח)
*מישור משופע

==קישורים חיצוניים==

קטגוריה:אלמנטים אדריכליים
קטגוריה:נגישות בנייה וניידות
קטגוריה:נגישות
פאראסקבה האדוקה

[[איקונין של פאראסקבה האדוקה]]
פאראסקבה האדוקה (ביוונית: Αγία Παρασκευή) הוא כינויה של קדושה הנערצת בכנסיות השונות של הכנסייה האורתודוקסית הנוצרית ונחשבת לפטרונית המגינה של מולדובה. שרידי הקדושה הובאו על ידי וסילה לופו ליאשי ב-13 ביוני 1641 מאז נשארו בה ומשמשים כמקום עלייה לרגל. היום המוקדש לה הוא 14 באוקטובר, שהוא גם יום מותה.

==ביוגרפיה==
פאראסקבה נולדה בתחילת המאה ה-11 בכפר אפיוואט (Epivat), תראקיה המזרחית, בקרבת קונסטנטינופול. אחיה, המבוגר ממנה, אפטימיה (Eftimie), היה נזיר שהגיע לדרגת בישוף. פאראסקיבה נהגה, החל מגיל 10, להתחלף בלבושה הנאה עם עניים לבושי בלויים, חרף נזיפות אימה. בגיל 15 נכנסה פאראסקיבה למנזר וכעבור חמש שנים, בגיל 20, עברה פאראסקיבה למנזר קטן במדבר יהודה. בגיל 25 שבה לכפר הולדתה ושירתה ליד הכנסייה המקומית עד מותה בגיל 27 וקבורתה בקרבת הים.

בעקבות נסים, שהתרחשו ליד קברה, הוכרזה פאראסקיבה כקדושה ושרידיה הועברו לכנסיית כפרה. ב-1223, הצאר הבולגרי העביר את שרידיה לוליקו טרנובו, בירת בולגריה באותה תקופה. ב-1393, לאחר שבולגריה נכבשה בידי הטורקים, הועברו השרידים לידי מירצ'ה הזקן לתקופה של שלוש שנים ולאחר מכן הוענקו על ידי הטורקים לסרבים, שהעבירו אותם לבלגרד. ב-1521 כבשה האימפריה העות'מאנית את סרביה ושרידי הקדושה נלקחו כמשכון והועברו לקונסטנטינופול. הפטריארכיה של קונסטנטינופול פדתה את השרידים בסכום של 12,000 דוקטי זהב והם נשארו בחזקתה עוד 120 שנה.

ב-1641, הפטריארכיה של קונסטנטינופול העניקה את השרידים לשליט נסיכות מולדובה, וסילה לופו, כהכרת תודה על מעשיו למענה ועל תשלום חובותיה. וסילה לופו העביר את השרידים ליאשי והשכין אותם במנזר שלושת בכירי הכנסייה.

== קישורים חיצוניים ==

* [https://web.archive.org/web/20101110061922/http://www.sfant.ro/sfinti-romani/sfanta-cuvioasa-parascheva-de-la-iasi.html קדושים רומנים - הקדושה פאראסקבה מיאשי] 
* [http://www.ziarullumina.ro/articole;1048;1;29262;0;Aducerea-moastelor--Sfintei-Parascheva-la-Iasi.html Sfânta Parascheva ne veghează de aproape patru secole - הקדושה פאראסקבה שומרת עלינו מזה קרוב ל-400 שנה, בעיתון Lumina] 

==הערות שוליים==

קטגוריה:קדושים רומנים
קטגוריה:נסיכות מולדובה
קטגוריה:יאשי
קטגוריה:קדושות נוצריות
קטגוריה:קדושים נוצרים
קטגוריה:נשים במאה ה-11
יולי הרגיל-שדה

יולי הרגיל (נולדה ב-9 בספטמבר 1967) שחקנית ובמאית ישראלית.
==ביוגרפיה==
בוגרת בית הספר למשחק "בית צבי". יולי היא נכדתו של משה חורגל (1901–1990) שחקן תיאטרון הקאמרי.

== קריירה ==

=== קריירה בתיאטרון ===
לאורך השנים השתתפה אמת בהצגות רבות, בהן: "שבועת האדרה" בתיאטרון לילדים ונוער" (כיום תיאטרון אורנה פורת, "פילומנה", "המסיבה" בתיאטרון בית ליסין, "השושנה המקועקעת", "תעלולי סקפן" ב"הבימה", "הדוד וניה" בתיאטרון חיפה.

=== קריירה בטלוויזיה ובקולנוע ===
גילמה דמויות רבות גם על המסך בין השנים 1994–2010: היא שיחקה בערוץ 2 ב"זהב של שוטים", "בנות בראון", "מתחם אויב", "חטופים" ועוד.
לאורך השנים השתתפה יולי בפרסומות רבות.

== חיים אישיים ==
נשואה ואם לבן. מתגוררת ברמות השבים. משמשת גם כמנחת סדנאות "תיאטרון מהספרים".

==קישורים חיצוניים==

קטגוריה:בוגרות בית צבי
קטגוריה:בוגרי בית צבי
קטגוריה:שחקניות קולנוע וטלוויזיה ישראליות
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:משפחת חורגל
קטגוריה:ישראליות שנולדו ב-1967
קטגוריה:ישראלים שנולדו ב-1967
רוסטאם באטמנגליג'

רוסטאם באטמנגליג (באנגלית: Rostam Batmanglij, נולד ב-28 בנובמבר 1983 בוושינגטון די. סי.) הוא מפיק מוזיקלי ומוזיקאי. באטמנגליג היה חבר בלהקת האינדי רוק הניו יורקית ומפייר ויקאנד בה ניגן בקלידים, גיטרה וליווה בקולות רקע, וכן הוא אחד המקימים של הרכב האלקטרו-סול דיסקאברי.

==ביוגרפיה==
באטמנגליג' גדל בוושינגטון די. סי. למשפחה פרסית. הוריו הגיעו לארצות הברית לאחר המהפכה האיראנית. אמו היא שפית ומחברת של ספרי בישול ואביו הוא מוציא לאור.

את חברי להקת ומפייר ויקאנד הוא הכיר באוניברסיטת קולומביה, שם השלים תואר במוזיקה. את הלהקה הקימו בשנתם האחרונה ללימודים, ואת האלבום הראשון הם הפיקו בעצמם תוך כדי שהם עובדים בעבודות אחרות. באטמנגליג' בעיקר מנגן על כלים שונים במסגרת הלהקה, אך הוא גם שותף מרכזי בכתיבת המילים של השירים. סולן הלהקה, עזרא קניג, אמר כי הוא ובאטמנגליג' הם שני כותבי השירים העיקריים של הלהקה. באטמנגליג' הוא המפיק המוזיקלי של אלבומי הלהקה Contra, ו-Vampire Weekend.

באטמנגליג' החל להקליט שירים עם סולן להקת רה רה ריוט במסגרת פרויקט צדדי שהתהווה לכדי הרכב מוזיקלי של אלקטרו-סול בשם דיסקאברי. אלבום הבכורה של ההרכב בשם LP יצא ב-7 ביולי 2009 בחברת התקליטים XL Recordings. באלבום משתתפים גם עזרא קניג וגם סולנית להקת דירטי פרוג'קטורז. בשנת 2010 הוא השתתף בסינגל שהוציאה חברת הנעליים קונברס, שאת המילים שלו כתב באטמנגליג' והוא שר בו יחד עם קיד קאדי. בנוסף, הוא הוציא קטעי סולו תחת השם "Boys Like Us".

באטמנגליג' הוא הומוסקסואל והדבר בא לידי ביטוי גם בשירים שהוא כותב.

==קישורים חיצוניים==
* 

* [http://out.com/detail.asp?id=26494 ריאיון עם רוסטאם באטמנגליג'] , מגזין אאוט, 9 בפברואר 2010

==הערות שוליים==

קטגוריה:וושינגטון די. סי.: אישים
קטגוריה:מוזיקאי רוק
קטגוריה:בוגרי אוניברסיטת קולומביה
קטגוריה:להט"בים אמריקאים
קטגוריה:פזמונאים להט"בים
קטגוריה:מוזיקאים להט"בים אמריקאים
קטגוריה:אמני XL Recordings
קטגוריה:אמריקאים ממוצא איראני
קטגוריה:אמריקאים שנולדו ב-1983
אחמד שפיק

שפיק במהלך מסע קמפיין
אחמד מוחמד שפיק (בערבית: أحمد محمد شفيق ; נולד ב-25 בנובמבר 1941) הוא איש צבא ופוליטיקאי מצרי. בשנת 2011 כיהן כחודש כראש ממשלת מצרים.

==ביוגרפיה==
שפיק נולד וגדל בקהיר, והתגייס לחיל האוויר המצרי, בו שירת כטייס קרב. הוא לחם בשנות ה-60 במלחמת האזרחים בתימן ובמלחמת ששת הימים, ובמהלך מלחמת ההתשה קודם למפקד טייסת ולמפקד בסיס. שפיק נטל חלק פעיל במלחמת יום הכיפורים, תחת פיקודו של חוסני מובארכ, כטייס קרב בכיר. ב-14 באוקטובר 1973 הוא השתתף בקרב אל-מנצורה ומיוחסת לו הפלת שני מטוסי קרב ישראלים. ב-1984 מונה לנספח הצבאי של מצרים בשגרירות ברומא, תפקיד אותו מילא עד 1986. לאחר מכן שב לשורות חיל האוויר, וכיהן כראש מטה חיל האוויר (1991) ולבסוף כמפקד החיל (1996).

ב-2002 השתחרר מהצבא, ומונה לשר התעופה האזרחית. במהלך כהונתו שודרגו התשתיות בשדות התעופה במצרים, ובפרט נמל התעופה הבינלאומי של קהיר ונמל התעופה הבינלאומי שארם א-שייח', וחברות תעופה רבות יותר החלו לפעול במדינה. בנוסף, הצליח לשקם את חברת התעופה הלאומית איג'יפטאייר, שהייתה נתונה במשבר, ובשנת 2008 הצטרפה החברה לברית חברות התעופה סטאר אלייאנס.

בעקבות המהומות במצרים בראשית 2011, במהלכן התפטרה ממשלת מצרים, מונה שפיק ב-29 בינואר לראש ממשלת מצרים. ב-3 במרץ 2011 הוא התפטר מתפקידו ובמקומו מונה עיסאם שאראף.

ב-2012 התמודד שפיק בבחירות לנשיאות. בסיבוב הראשון זכה שפיק בכ-23 אחוזים מקולות המצביעים והעפיל לסיבוב השני, שהתקיים ב-16–17 ביוני 2012, ובו קיבל 48.3% מקולות הבוחרים והפסיד למוחמד מורסי.

מאז שהפסיד באחוזים בודדים ב-2012, הוא ברח לאיחוד האמירויות הערביות וחי שם בגלות. בנובמבר 2017 הכריז על מועמדותו לקראת בחירות 2018 לנשיאות מצרים. בדצמבר נעצר על ידי שלטונות האמירויות, שגירשו אותו חזרה למצרים. ברגע שנחת שם הוא נעצר וקיבל איומים על הגשת כתב אישום באשמת שחיתות אם לא יסיר את מועמדותו. ב-7 בינואר 2018 הודיע שפיק על הסרת מועמדותו. למחרת הודיעה גם מפלגתו על תמיכתה בנשיא המכהן, עבד אל-פתאח א-סיסי.

==קישורים חיצוניים==

* 
* 

==הערות שוליים==

קטגוריה:אנשי צבא מצרים
קטגוריה:פוליטיקאים מצרים
קטגוריה:ראשי ממשלת מצרים
קטגוריה:שרי ממשלת מצרים
קטגוריה:האביב הערבי: אישים
קטגוריה:המהפכה במצרים (2011): אישים
קטגוריה:אנשי צבא מצרים במלחמת יום הכיפורים
קטגוריה:מצרים שנולדו ב-1941
שושנה בירן

שושנה בירן (5 בדצמבר 1933 - 31 בינואר 1989) הייתה רופאה ישראלית וחוקרת בתחום הרפואה. כיהנה כראש המכון האונקולוגי ע"ש שרת בבית החולים הדסה עין כרם ופרופסור מן המניין לאונקולוגיה באוניברסיטה העברית.

==תולדותיה==
בירן, הצעירה מבין ששת ילדי שרה ויעקב לבית שמואלביץ' (שמואלי), נולדה בתל אביב, בה גדלה והתחנכה. עם סיום לימודיה התיכוניים בבית הספר "תיכון חדש", התגייסה לצה"ל ושירתה כמורה חיילת. במסגרת תפקידה זה עבדה גם עם ילדים חולי שחפת בסנטוריום שבהרי-יהודה, לימים בית חולים איתנים. לאחר סיום שירותה הצבאי למדה בסמינר הקיבוצים והשלימה את הכשרתה כמורה למדעי הטבע. במהלך לימודיה הכירה את שרגא בירנבאום (בירן); השניים נישאו בשנת 1954, ונולדו להם שלושה בנים.

לאחר שובה משנת-לימודים באוניברסיטת סורבון בפריז, החלה בירן את לימודי הרפואה בבית-הספר לרפואה של האוניברסיטה העברית, ומאז קשרה את גורלה בעיר זו. עם סיום לימודיה בשנת 1960, החלה להתמחות במחלקה האונקולוגית בבית-החולים "הדסה", שם עשתה את מרבית דרכה המקצועית עד לפטירתה.

במשך השנים התקדמה במקצועה כרופאה קלינית וכחוקרת אקדמית. בשנת 1978 התמנתה לפרופסור-חבר בחוג לאונקולוגיה שבבית-הספר לרפואה של האוניברסיטה העברית בירושלים. היא ייסדה את היחידה לטיפול-יום אונקולוגי במרכז הרפואי הדסה עין כרם. בשנת 1984 התמנתה כמנהלת המכון האונקולוגי על שם משה שרת בבית החולים הדסה עין כרם. בשנת 1985 התמנתה כ"פרופסור מן-המניין" בחוג לאונקולוגיה בבית-הספר לרפואה של האוניברסיטה העברית בירושלים. במהלך שנות עבודתה טיפלה באלפי חולים אונקולוגיים, ובה בעת פעלה כחוקרת אקדמית וכמרצה לסטודנטים לרפואה, וחינכה דור של רופאים אונקולוגיים.

בירן הייתה יושבת הראש של החברה הישראלית לאונקולוגיה, והביאה למודרניזציה של האבחון והטיפול בסוגי סרטן שונים, בעיקר בסרטן השד. היא הייתה מחלוצות הטיפול המסייע בסרטן השד בישראל, והראשונה לארגן תוכנית טיפול כלל-ארצית לסרטן-השד. גם "הניתוח המשמר" לסרטן-השד הוא פרי יוזמתה ומאבקיה המתמידים לשיפור הטיפול בחולות סרטן-השד. היא פרסמה מאות מאמרים בעיתונים אקדמיים ומקצועיים ברחבי העולם, וזכתה לכבוד ולהערכה מצד עמיתיה.

בירן הייתה נציגה של מדינת ישראל בארגון הבריאות העולמי, ובין היתר מונתה בשנת 1986 למארגנת הכינוס האונקולוגי היוקרתי "ECCO" (הכנס האירופי לאונקולוגיה קלינית).

בירן נפטרה ב-1989 בביתה שבירושלים מסרטן השד. נטמנה בהר המנוחות.

לאחר פטירתה קראה עיריית ירושלים על שמה של שושנה בירן את כיכר הכניסה למרכז הרפואי הדסה עין-כרם.

== קישורים חיצוניים ==

קטגוריה:סגל האוניברסיטה העברית בירושלים: רפואה
קטגוריה:אונקולוגיות ישראליות
קטגוריה:אונקולוגים ישראלים
קטגוריה:סגל מרכז רפואי הדסה
קטגוריה:מדעניות ישראליות
קטגוריה:מדענים ישראלים
קטגוריה:חוקרות סרטן ישראליות
קטגוריה:חוקרי סרטן ישראלים
קטגוריה:ירושלים: רופאים
קטגוריה:בעלות תואר דוקטור לרפואה מהאוניברסיטה העברית בירושלים
קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:בוגרות תיכון חדש
קטגוריה:בוגרי תיכון חדש
קטגוריה:בוגרות סמינר הקיבוצים
קטגוריה:בוגרי סמינר הקיבוצים
קטגוריה:יהודים הקבורים בהר המנוחות
קטגוריה:ישראליות שנולדו ב-1933
קטגוריה:ישראלים שנולדו ב-1933
קטגוריה:ישראליות שנפטרו ב-1989
קטגוריה:ישראלים שנפטרו ב-1989
Lost Paradise

Lost Paradise (בעברית: לוסט פרדייז; באופן מילולי: גן עדן אבוד) הוא אלבומה הראשון של להקת הדום מטאל, Paradise Lost. האלבום יצא לאור בינואר 1990 ומציג את סגנון הדת'-דום המוקדם של הלהקה.

את האלבום הוציאה לאור חברת ההקלטות הבריטית פיס-ויל רקורדס (באנגלית: Peaceville Records)

האלבום יצא במהדורה שנייה ב-2003, ונוספו לו שלושה שירי בונוס.

== רשימת שירים ==
# Intro
# Deadly Inner Sense
# Paradise Lost
# Our Saviour
# Rotting Misery
# Frozen Illusion
# Breeding Fear
# Lost Paradise
# Internal Torment II

=== שירי בונוס בגרסה השנייה ===
# Eternal (הופעה חיה)
# Gothic (מיקס)
# The Painless (מיקס)

== קישורים חיצוניים ==

==הערות שוליים==

קטגוריה:אלבומי 1990
קטגוריה:אלבומי מטאל
קמצנות

קמצנות היא תכונה המתאפיינת בפחד להוציא כספים, לעיתים עד ויתור על נוחות ועל צרכים בסיסיים.
במקרים רבים, קמצן לא מגדיר עצמו ככזה, אלא כאדם מחושב או חסכן. לכן הגדרת הקמצנות מתבססת לעיתים על סטנדרטים חברתיים ועל הסבל והתסכול הנגרמים בעקבותיה לאנשים אחרים. לעיתים אנשים הסובבים אדם קמצן חשים כי עיסוקו בכסף הוא אובססיבי, וכי נמנעות מהם פעילויות או רכישות בסיסיות ללא סיבה כלכלית אובייקטיבית.

אבי הפסיכואנליזה, זיגמונד פרויד, קישר את הקמצנות לקשיים בתהליך הגמילה מחיתולים בילדות, העלול להתפתח לקיבעון בשלב האנאלי ולהתבטא בבגרות באישיות נוקשה, חסרת גמישות וקמצנית. התומכים בביהביוריזם ותאוריות קוגניטיביות-התנהגותיות כמו תאוריית הלמידה החברתית של אלברט בנדורה, טוענים שקמצנות נלמדת באמצעות חיקוי של דמות קרובה, כגון הורה המתנהג בקמצנות.

==ראו גם==
* הקמצן
* תאוות בצע

==קישורים חיצוניים==

* 
* 
*
*
* 
* 

==הערות שוליים==

קטגוריה:התנהגות האדם
מעבורת סטטן איילנד

מעבורת סטטן איילנד
מעבורת "קנדי", מעבורת סטטן איילנד מפוארת בעגינה בנמל הבית סנט ג'ורג'.
אחת משתי מעבורות המיני החדשות של החברה.
מעבורת סטטן איילנד או סטטן איילנד פרי (באנגלית: Staten Island Ferry) הוא קו מעבורות מים המשמשות לתעבורה בין הרבעים סטטן איילנד ומנהטן בניו יורק. למעבורת נמלים שהוסבו בצורה מיוחדת עבורה, אחד בקצה סטטן איילנד ואחד בבאטרי פארק, מנהטן. תחנת הבאטרי פארק מחוברת כמעט באופן ישיר לרכבת התחתית של ניו יורק. המסע במעבורת הוא כעת בחינם.

כיום פעילות בקו 8 מעבורות. הקו יחיד במינו במערך התחבורה בעיר ניו יורק. במעבורת עוברים בממוצע 75,000 בני אדם ביום. מלבד המעבורת, ישנם קווי מונית ימית, במעבורות קטנות יותר, מסביב למנהטן. המעבורת משמשת מגוון רחב של אוכלוסיות, בין אם אלו עובדים המתגוררים בסטטן איילנד ונוסעים לעבודה במנהטן ומעדיפים תחבורה ציבורית יעילה על מציאת חנייה ברובע או תיירים.

חברת "מעבורות סטטן איילנד" נוסדה ב-1817 על ידי John De Forest, שהפעיל ספינת קיטור אחת. ב-1838 רכש את החברה איל ההון קורנליוס ונדרבילט. החברה נותרה בשליטת משפחת ונדרבילט עד מלחמת העולם השנייה. כיום מפעילה את קו המעבורת מחלקת התחבורה של עיריית ניו יורק.

==אופן ההפלגה==
כל פרק זמן מסוים יוצאת המעבורת מנמל הבית שלה סנט ג'ורג בסטטן איילנד. כל הפלגה מתחילה בישיבה מוחלטת של הנוסעים, אשר לרשותם עומדת בחירה היכן לשבת: בפנים או במרפסת. לאחר קריאת ה"הקשב" ושריקת הצופר, עומדים לרשות הנוסעים מזנון בו בין השאר ניתן לקנות מעדנים, בתי שימוש, מעלית לנכים ואף מרפסת ממנה ניתן להשקיף על העיר.
במעבורת מיני בנוי המזנון כמסעדה, וקירותיה עשויים זכוכית.

==נתוני המעבורת==
*מספר קומות - 4 במעבורת רגילה, 2 במעבורת מיני
*תכולה מקסימלית של אנשים - כאלף איש
*זמן נסיעה - 25-35 דקות
*קו - סטטן איילנד - מנהטן
*צבע המעבורת מבחוץ - כתום
*צבע המעבורת מבפנים - ירוק-כחול
*תעבורה יומית - 75,000 איש

==קישורים חיצוניים==

* 

* [https://web.archive.org/web/20110923160017/http://www.siferry.com/ אתר המוקדש למעבורת] 

קטגוריה:ניו יורק: תחבורה ציבורית
סטטן איילנד
קטגוריה:ארצות הברית: תחבורת מים
קטגוריה:מנהטן תחתית
סדן (גאולוגיה)

סדן בולט מבתולית
בגאולוגיה, סדן הוא מחדר פלוטוני הנוצר מחדירת מאגמה לסלעי הליתוספירה והתגבשותה לסלע פלוטוני. סדנים הם גופי חדירה בלתי-תואמים, כלומר הם חודרים בניצב לשכבות סלעי הסביבה.

==היווצרות והרכב==
סדנים נוצרים כתוצאה מהתגבשות סוגי מאגמה שונים. הם מהווים מחדרים רדודים יחסית, הניזונים מבתוליתים. הסדנים עשויים להיות שרידיהם של צינורות הזנה ולבלוט ככיפה מעל פני השטח לאחר סחיפה של סלעי הסביבה.

חתך הרוחב של סדן הוא לרוב עגול, וקוטרו נע ממאות מטרים עד קילומטרים אחדים. התגבשות איטית של המאגמה יוצרת בסדן גבישים גדולים.

==תפוצה==
סדן שן רמון ב[[מכתש רמון]]
סדנים קיימים במרבית האזורים בהם התקיימה געשיות.

בישראל מוכר סדן "שן רמון" במכתש רמון, הנחשף סמוך לדופן הדרומית של המכתש. הסדן חדר לסלעי המשקע מהטריאס, והתגבש לסלעי קוורץ-סיאניט בעלי גבישים גדולים. סדן זה נחשף עקב סחיפה בעת התחתרות הנחלים שיצרה את המכתש.

במכתש רמון מצויים סדנים נוספים, כמותם ניתן למצוא במקומות נוספים בדרום ישראל – בגושי התשתית המהווים את חלקו הצפוני של השילד הערבו-נובי: אילת, רודד ותמנע.

==ראו גם==
*גאולוגיה - מונחים
*בתולית
*דייק
*סיל

==לקריאה נוספת==
*
*
*
*Encyclopedia of Volcanoes, ,Academic Press

==הערות שוליים==

קטגוריה:פטרולוגיה
קטגוריה:וולקנולוגיה
קטגוריה:סלעי יסוד
קטגוריה:סלעים פלוטוניים
קטגוריה:גופי חדירה פלוטוניים
זלאטוגרד

זלאטוגרד (בבולגרית: Златоград) היא עיר במרכז דרומה של בולגריה, השנייה בגודלה במחוז סמוליאן, השוכנת על רכס הרודופי, 228 קילומטרים דרומית מזרחית מהבירה סופיה, 60 קילומטרים מבירת המחוז סמוליאן ו-5 קילומטרים מגבול יוון.

==היסטוריה==
במסמכים מהמאה ה-18 מתועד על אדמות זלאטוגרד המודרנית כפר בשם בֶּלוֹבִידוֹבוֹ. התיעוד היה בהקשר בנייתה של כנסייה ביישוב. ב-1834, בעיצומו של עידן התחייה הלאומית הבולגרית הושלמה בניית הכנסייה וב-1852 הוקם בית ספר ללימודי דת. לאחר המלחמה העות'מאנית-רוסית (1877–1878) נכלל היישוב בשטח המחוז העות'מאני האוטונומי רומליה המזרחית. לאחר מלחמת בולגריה–סרביה (1885) הועבר השטח לחזקת האימפריה העות'מאנית ובתקופה זו מתועדת אוכלוסייה שרובה מוסלמית סונית. ב-1912, במהלך מלחמת הבלקן הראשונה נכבש השטח בידי צבא ממלכת בולגריה ומאז נותר בחזקת הבולגרים. ב-1934 נקרא היישוב דָרֵדֶרֶה. לאחר מלחמת העולם השנייה זכה היישוב למעמד של עיירה.

==גאוגרפיה ואקלים==
זלאטוגרד ממוקמת בשיפולי רכס הרודופי בגובה ממוצע שנע בין 420 ל-550 מטרים. באזור שורר אקלים ממוזג. הטמפרטורה השנתית הממוצעת היא 10.8<sup>o</sup>c וערכי הקיצון נעים ממינוס 0.8<sup>o</sup>c בינואר ועד 20.6<sup>o</sup>c ביולי. כמות המשקעים השנתית עומדת על 1,000 מילימטרים בממוצע לשנה.

==ערים תאומות==
* .

==קישורים חיצוניים==

* 

קטגוריה:ערי מחוז סמוליאן
Fuck You!

Fuck You!, או Forget You, הוא שיר של הזמר האמריקאי סי-לו גרין. השיר יצא כסינגל מאלבומו השלישי של גרין, The Lady Killer, בארצות הברית ב-19 באוגוסט 2010, על ידי חברת התקליטים אלקטרה. בהמשך השנה, לאחר הצלחתו בארצות הברית, יצא "!Fuck You" כסינגל במדינות נוספות ברחבי העולם וזכה להצלחה במצעדים, והגיע למקום הראשון במספר מדינות בתוכן: הממלכה המאוחדת, הולנד, סקוטלנד וישראל. הסינגל הגיע למעמד של פלטינה בממלכה המאוחדת, קנדה וניו זילנד ולמעמד של אלבום זהב בארצות הברית ובדנמרק.

!Fuck You היה מועמד לשלושה פרסי גראמי, וזכה באחד.

השיר נכתב בידי חברי הסמיזינגטונס: ברונו מארס, פיליפ לורנס, ארי לוין, וברודי בראון בשיתוף עם סי-לו גרין.

בגרסת האלבום נקרא השיר בשם "Fuck You", והמילה הנחשבת כגסה "Fuck" (תרגום מילולי: לעזאזל) הופיעה בו פעמים רבות. כדי למתן את הבוטות הופקה לשיר גרסת רדיו בה הוחלפה המילה "Fuck" ב-"Forget". נמצאו דרכים אחרות בהן נעשה שימוש כדי "לרכך" את הביטוי וניתן למצוא את השיר גם בשמות "F**K You" ו-"FU". המילה Shit הומרה אף היא בצליל 'Shh..' ('ששש..').

== מצעדים ותארים ==
{|border=0
|-valign=top
|
{| class="wikitable sortable"
|-
!COLSPAN=2|מצעדים שבועיים
|-
! style="text-align:center;"|מדינה (2010)
! style="text-align:center;"|מיקוםשיא
|-
|בריטניה: מצעד הסינגלים הבריטי||1
|-
|ארצות הברית: בילבורד הוט 100||2
|-
|ישראל: גלגלצ||1
|-
|אוסטרליה||5
|-
|קנדה||11
|-
|דנמרק||2
|-
|אירופה: הבילבורד האירופי||3
|-
|גרמניה||11
|-
|הולנד||1
|-
|ניו זילנד||5
|-
|סקוטלנד||1
|-
|שוודיה||6
|-
|סקוטלנד||1
|-
!COLSPAN=2|מצעדים שנתיים
|-
|אוסטרליה
|style="text-align:center;"|23
|-
|אירופה: הבילבורד האירופי
| style="text-align:center;"|72
|-
| קנדה
|style="text-align:center;"|77
|-
|בריטניה: מצעד הסינגלים הבריטי
| style="text-align:center;"|12
|-
|ישראל: גלגלצ
 | style="text-align:center;"|19
|}
|
{| class="wikitable"
!COLSPAN=2|תארים
|-
! מדינה
!מעמד
|-
|דנמרק
|style="text-align:center;"|זהב
|-
|קנדה
|style="text-align:center;"|פלטינה
|-
|ניו זילנד
|style="text-align:center;"|פלטינה
|-
|בריטניה
|style="text-align:center;"|פלטינה
|-
|ארצות הברית
|style="text-align:center;"|זהב
|}
|}

== קישורים חיצוניים ==

* 

== הערות שוליים ==

קטגוריה:שירים באנגלית
קטגוריה:מחלוקות סביב טענות לתועבה במוזיקה
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:סינגלים בהוצאת אלקטרה רקורדס
סגן נשיא מצרים

סגן נשיא הרפובליקה הערבית של מצרים (בערבית: نائب رئيس جمهورية مصر العربية) הוא תפקיד פוליטי בכיר בממשל המצרי, שני בחשיבותו רק לנשיא עצמו. התפקיד נוצר בעקבות הקמת הרפובליקה של מצרים בשנת 1953, ובוטל בחוקת 2012. 

בספטמבר 1962 הודיע נשיא מצרים, גמאל עבד אל נאצר, על הקמת "מועצת נשיאות" בראשות נשיא הרפובליקה שתפקידה יהיה לטפל בכל הנושאים שהיו נתונים לפני כן בידיו של הנשיא בלבד. חמישה מתוך 11 חברי מועצת הנשיאות היו סגני הנשיא שכיהנו באותה עת.

סעיף 139 לחוקת מצרים מ-1971 הגדיר את סמכויות סגן הנשיא ותפקידו: "נשיא הרפובליקה רשאי למנות אחד או יותר סגני נשיא, להגדיר את סמכויותיהם ולשחרר אותם מהתפקיד. הכללים הנוגעים לנשיא הרפובליקה בנושא חובתו לתת את הדין על מעשיו יחולו גם על סגן הנשיא." החוקה נתנה לנשיא סמכות נרחבת בקביעת מספר סגני הנשיא, כמו גם במינוים, פיטוריהם וסמכויותיהם.

בחוקת מצרים מ-2012 בוטל תפקיד סגן הנשיא.

==סגני נשיא לדורותיהם==
===סגנים שמונו על ידי הנשיא גמאל עבד אל נאצר===
* עבד אל-לטיף בע'דאדי 7 במרץ 1958 – 23 באוקטובר 1964 - סגן נשיא הרפובליקה הערבית המאוחדת. בחלק מתקופת כהונתו הוגדר תפקידו כסגן נשיא לענייני תכנון ואוצר.
* עבד אל-חכים עאמר 7 במרץ 1958 – 23 באוקטובר 1964 - סגן נשיא הרפובליקה הערבית המאוחדת. בחלק מתקופת כהונתו הוגדר תפקידו כסגן נשיא לענייני צבא. 24 באוקטובר 1964 – 30 בספטמבר 1965 - סגן נשיא ראשון
* אכראם אל-חוראני (סוריה) 7 במרץ 1958 – 19 בספטמבר 1960 - סגן נשיא הרפובליקה הערבית המאוחדת
* צברי אל-עסלי (סוריה) 7 במרץ 1958 – 7 באוקטובר 1958 - סגן נשיא הרפובליקה הערבית המאוחדת
* נור אל-דין כחאלה (סוריה) 20 בספטמבר 1960 – 18 באוקטובר 1961 - סגן נשיא הרפובליקה הערבית המאוחדת. בחלק מתקופת כהונתו הוגדר תפקידו כסגן נשיא לענייני יצור.
* זכריא מוחי א-דין 16 באוגוסט 1961 – 23 במרץ 1964. בחלק מתקופת כהונתו הוגדר תפקידו כסגן נשיא לענייני ממשל כלליים ולאחר מכן, כסגן נשיא לענייני יצור. 1 באוקטובר 1965 – 20 במרץ 1968. במקביל, מילא עד 9 בספטמבר 1966 גם את תפקיד ראש הממשלה.
* חוסיין אל-שאפי 16 באוגוסט 1961 – 30 בספטמבר 1965. בחודשיים הראשונים כהונתו הוגדר תפקידו כסגן נשיא לענייני ממשל כלליים. 20 במרץ 1968 – 16 בינואר 1973. 
* כמאל א-דין חוסיין 16 באוגוסט 1961 – 23 במרץ 1964. בחלק מתקופת כהונתו הוגדר תפקידו כסגן נשיא לענייני מנהל מקומי ולאחר מכן כסגן נשיא לענייני שירותים.
* עבד אל-חמיד סראג' (סוריה) 16 באוגוסט 1961 – 18 באוקטובר 1961 - סגן נשיא לענייני פנים.
* חסן איברהים 17 בפברואר 1964 – 27 בינואר 1966
* עלי צברי 1 באוקטובר 1965 – 20 במרץ 1968
* אנואר סאדאת 17 בפברואר 1964 – 23 במרץ 1964 19 בדצמבר 1969 – 14 באוקטובר 1970

===סגנים שמונו על ידי הנשיא אנואר סאדאת===
* מחמוד פאוזי 16 בינואר 1972 – 18 בספטמבר 1974
* חוסני מובארכ אפריל 1975 – 14 באוקטובר 1981

===סגן שמונה על ידי הנשיא חוסני מובארכ===
* עומר סולימאן 29 בינואר – 11 בפברואר 2011

===סגן שמונה על ידי הנשיא מוחמד מורסי===
* מחמוד מכי 12 באוגוסט 2012 – 22 בדצמבר 2012

===סגן שמונה על ידי הנשיא עדלי מנסור===
* מוחמד אל-בראדעי 14 ביולי 2013 – 14 באוגוסט 2013 (בפועל)

==הערות שוליים==

*
קטגוריה:מצרים: פוליטיקה
מיקו לפילאמפי

מיקו יוהנס לפילאמפי (בפינית: Mikko Johannes Leppilampi; נולד ב-22 בספטמבר 1978 בפלקנה, פינלנד) הוא שחקן, מנחה טלוויזיה ומוזיקאי פיני, בנו של יוקה לפילאמפי, מוזיקאי גוספל. לפילאמפי נחשב לאחד מהשחקנים המצליחים ביותר בפינלנד מתחילת שנות ה-2000. הוא התפרסם לאחר השתתפותו בסרט "Helmiä ja sikoja" ("חזירים ופנינים"), עליו הוא גם זכה בפרס "יוסי" , המקבילה הפינית לפרס אוסקר.
== קריירה ==
לפילאמפי שיחק בסרט "War of the Dead" (2011) בו גילם את סגן לאקסו. בנוסף לקריירת המשחק, לפילאמפי מעורב גם בתחום המוזיקה. הוא הוציא אלבום באורך מלא ב-10 במאי 2006, הנושא את שמו. כמו כן, הוא שר את שיר הנושא במספר סרטים בהם הוא השתתף.

הוא הנחה את תחרות האירוויזיון ה-52 ב-12 במאי 2007 ביחד עם יאנה פלקונן. כמו כן, הוא הקריא את הנקודות של פינלנד באירוויזיון 2008 שנערך בבלגרד, בירת סרביה. 

ב-2010 החל להנחות את הגרסה הפינית של "רוקדים עם כוכבים". ב-2018 החל להנחות את הגרסה הפינית לשעשועון "המרדף". 

בקיץ 2006 התחתן עם אמיליה. ב-31 באוקטובר 2005 נולדה בתם. השניים התגרשו באביב 2010.

ללפילאמפי יש אח שמנגן בלהקת הרוק "SleepWalkers".

==קישורים חיצוניים==

* 

קטגוריה:זמרים פינים
קטגוריה:מוזיקאים פינים
קטגוריה:מנחי האירוויזיון בפינלנד
קטגוריה:מנחי טלוויזיה פינים
קטגוריה:שחקני קולנוע וטלוויזיה פינים
קטגוריה:פינים שנולדו ב-1978
בקעת אלון

אלונים בבקעת אלון, מבט לכוון דרום-מערב להר ערקן
עין אלון
בנין אלסת ח'דרה
שרידי טחנת הקמח
בקעת אלון היא בקעה באפיק נחל אורן בהר הכרמל. הבקעה משתרעת מערבית לעספיא ותחילתה באזור בו נשפך מצפון נחל חיק לנחל אורן. חלקה הצפוני מערבי של הבקעה נמצא בתחום פארק הכרמל שמורת "הר אלון". בחלקה הדרומי של הבקעה עובר שביל ישראל בדרכו מנחל חיק מצפונה להר שוקף בדרומה.

==גאוגרפיה וגאולוגיה==
כוונה הכללי של הבקעה הוא מדרום-מזרח לצפון-מערב עד אזור "חורבת אלון" והר אלון. תוך כדי זרימתו של נחל אורן בבקעה נשפך אליו נחל אלון שתחילתו באזור "צומת דמון" והוא זורם בכיוון כללי מצפון-מזרח לדרום-מערב.

לבקעה מבנה כללי של משולש כשקודקודה בכיוון דרום. את הבקעה מקיפים מדרום מערב הר ערקן, מצפון הר אלון ומדרום–מזרח הר אלה. גובהה של הבקעה מעל פני הים נע בין 323 מטר בתחילתה ליד שפך נחל חיק ועד 313 מטר לערך ליד חורבת אלון.

בקעת אלון היא אחד המקומות בכרמל בהם נמצאים שרידים של הרי הגעש תת-ימיים. הבקעה נוצרה כתוצאה מהתחתרות נחל אורן בטוף הגעשי. אדמת הבקעה שנוצרה כתוצאה מבליית הטוף, סובלת מבעיית חלחול מועט ואוורור לא מספיק, ולכן היא כמעט אינה מעובדת. במרכז הבקעה יש הצטברות של אדמת סחף משכבות הגיר של ההרים מסביב. אזור זה מעובד על ידי תושבי עספיא.

==עין אלון==
בריכה באחת הנביעות של עין אלון
בצפון הבקעה נובע מעיין שכבה "עין אלון". עין אלון הוא קבוצת נביעות. שתי הנביעות המרכזיות מכוסות במבני בטון המזרימים את המים לצינורות. ליד אחת הנביעות נמצא בית משאבה נטוש שהוקם בתקופת המנדט הבריטי על ידי משפחת קרמאן מחיפה, לצורך מפעל הטבק שפעל בדמון. המערכת סיפקה מים גם לבית הכלא. במורד הנחל יש נביעות קטנות נוספות. סביב מי המעיין נמצא סבך של הרדופים וחורש של עצי אלון. מצפון למעיינות נמצאים שרידי טחנת קמח שנבנתה כנראה בתקופה הצלבנית. הטחנה נהרסה עם השנים, ובמלחמת העולם הראשונה הטחנה שוקמה ופעלה למשך תקופה מסוימת.

==חורבת אלון==
מעל גבעה המתנשאת כ-15 מטר מעל לגדת הנחל, בקצה הצפוני מערבי של הבקעה, נמצאים שרידי יישוב קדום הנקראים "חורבת אלון". במקום נמצאו שרידים ארכאולוגים של כלי אבן וחרסים מהתקופה הנאוליתית, התקופה הכלקוליתית, התקופה הפרסית, התקופה ההלניסטית, התקופה הרומית, התקופה הביזנטית והתקופה הממלוכית. במקום נמצאים שרידי חקלאות עתיקה של טרסות חקלאיות, גלי סיקול אבנים, קירות תמך ושרידי קירות מבנים. מהגבעה יורד שביל ל"עין אלון" שבאפיק הנחל אשר שימש כנראה את התושבים הקדומים. בעבר היה במקום יישוב דרוזי המכונה על ידם בשם "ח'ירבת זרעה" (חורבת שדות המזרע) הכפר נהרס במרד הפלאחים בשנת 1840 לאחר שהעות'מאנים כבשו את האזור מחדש מידי מוחמד עלי שליט מצרים. בשנת 2003 נבנה באזור על ידי הדרוזים מבנה קטן המנציח את זכרה של "סית ח'דרה" (הגברת הירוקה) שהתגוררה בכפר זרעא וייעצה לתושבי הכפר בסוגיות מוסריות ודתיות.

==לקריאה נוספת==
*"נחל אורן" מדריך ישראל החדש כרך 5: הכרמל וחופו ורמות מנשה, בעריכה סלמאן אבו רוכן ויעקב שורר, הוצאת משרד הביטחון 2001 עמ' 149 
*מנחם מרקוס, הר הכרמל סקר נוף ומסלולי טיול, רשות שמורות הטבע, 1997, עמ' 56-55

==קישורים חיצוניים==

==הערות שוליים==

בקעת אלון מבין שרידי השריפה של דצמבר 2010 על הר אלון

קטגוריה:הכרמל
קטגוריה:שביל ישראל
קטגוריה:ארץ ישראל: בקעות ועמקים
אסיוט

אסיוט (בערבית: أسيوط`; בערבית מצרית: اسيوط; בקופטית: ⲥⲓⲟⲟⲩⲧ/ⲥⲓⲱⲟⲩⲧ - סיוט) היא עיר במצרים התיכונה ובירת המחוז הקרוי על שמה. היא אחת האוניברסיטאות החשובות במצרים. בעיר קיימת תשתית אסלאמית קיצונית שהייתה מעורבת מאז סוף שנות ה-70 של המאה ה-20 בעימותים קשים נגד הקופטים ונגד השלטון המצרי.

בסמוך לעיר המודרנית נמצאת העיר העתיקה של אסיוט.

==היסטוריה==
אסיוט הייתה בירתה של נום בערך בסוף האלף ה-4 לפנה"ס, כאשר הוקמה על הגדה המערבית של הנילוס. לקראת סוף האלף ה-3 לפנה"ס ירד קרנה של העיר.

==אסיוט המודרנית==
לפי אומדן רשמי מתאריך 1 ביולי 2023 אוכלוסיית העיר מנתה 562,061 בני אדם. אסיוט מדורגת במקום העשירי ברשימת הערים הגדולות במצרים. אסיוט היא העיר המצרית עם הריכוז הגבוה ביותר של נוצרים קופטים ביחס לאוכלוסייה (למעלה מ-50%).

==אישים==
* ג'לאל א-דין א-סויוטי
* גמאל עבד אל נאצר
* אסתר פאנוס

==ערים תאומות==
* 

==קישורים חיצוניים==

* 

==הערות שוליים==

אסיוט בשנת 1838. ציור של [[דייוויד רוברטס]]

קטגוריה:מצרים: ערים
קטגוריה:מחוזות מצרים: ערי בירה
עסקה יומית

עסקה יומית הוא מודל עסקי באינטרנט שעיקרו הצעה של מוצר מסוים בהנחה משמעותית לפרק זמן מוגבל של 24 שעות.

==היסטוריה==
מבצעים בעלי תוקף מוגבל הם טקטיקה שיווקית סטנדרטית בעולם הקמעונאות. כך, קמעונאים מציעים ללקוחותיהם מבצעים חודשיים ושבועיים כחלק בסיסי מהתנהלותם העסקית.

התפשטות רשת האינטרנט אפשרה הצעה של עסקאות בתדירות גבוהה יותר (ובפרט: עסקאות יומיות), וזאת הן בשל האפשרות להפיץ את ההצעות לקהל רב באמצעות דואר אלקטרוני והן בשל האפשרות של הלקוחות לבצע את הרכישה באופן מיידי באינטרנט (דהיינו: כמסחר אלקטרוני), מבלי להגיע לחנות באופן פיזי. החברה הראשונה שהשתיתה את המודל העסקי שלה על עסקה יומית היא חברת Woot האמריקאית. החברה, שנוסדה בשנת 2004, מציעה ללקוחותיה מוצר אחד ביום בהנחה משמעותית. החברה נרכשה על ידי Amazon בשנת 2010.
. כיום פועלות חברות רבות במתכונת זו; בנוסף, חברות רבות (ובכלל זה Amazon) מציעות ללקוחותיהן עסקה יומית בנוסף למכירות קמעונאיות רגילות.

וריאציה נוספת על מודל העסקה היומית נוצרה עם הקמת חברת Groupon האמריקאית בשנת 2008. החברה מציעה עסקאות יומיות בהנחות גדולות במיוחד (50% ומעלה), תוך דגש על הצעות של שירותים מקומיים (בעיר או אזור מסוים). העסקאות היומיות המוצעות על ידי החברה מחייבות מספר קונים מינימלי לצורך ביצוע העסקה, תוספת המעודדת (לפחות לכאורה) את הפצת העסקה באופן ויראלי בין קונים פוטנציאלים המעוניינים להגדיל את הסיכוי למימוש העסקה. מודל משולב זה מכונה קניה חברתית. הצלחת החברה הביאה להצעת רכש מטעם גוגל על סך 6 מיליארד דולר, אך ההצעה נדחתה

==עסקאות יומיות בישראל==
במסגרת המסחר האלקטרוני בישראל, לא התפתחה חברה המתמקדת בשיווק מוצרים בני קיימא באמצעות עסקאות יומיות, ללא המרכיב ה"חברתי". מאידך, תחום הקניה החברתית בארץ התפתח באופן מהיר, וכיום קיימות חברות רבות הפועלות בתחום זה. חברות אלה מתמקדות אף הן בשירותים מקומיים, אולם מציעות מעת לעת גם מוצרים בני קיימא. עם זאת, על אף השימוש במונח "עסקה יומית" (או: "דיל יומי"), פעמים רבות מוצעות עסקאות לתוקף ארוך יותר, כגון סוף שבוע שלם. נכון לינואר 2011, המונחים עסקה יומית ו-קניה חברתית קיבלו משמעות זהה, ומשמשים (זה או זה) לתיאור שירות משולב זה.

== ראו גם ==
* תרבות האינטרנט
* מועדון לקוחות

== הערות שוליים ==

קטגוריה:מסחר
קטגוריה:מסחר אלקטרוני
בוי צ'רלטון

אנדרו מארי "בוי" צ'רלטון (באנגלית: Andrew Murray "Boy" Charlton; 12 באוגוסט 1907 – 10 בדצמבר 1975) היה שחיין אוסטרלי, אלוף אולימפי בעל 5 מדליות ושיאן עולם.

== ביוגרפיה ==
צ'רלטון נולד בקרוז נסט שבצפון סידני וגדל במנלי שבצפון סידני.

===שיאן עולם===
בתחרות שחייה שנערכה בסידני בינואר 1923 קבע צ'רלטון במשחה ל-880 יארד את שיאו העולמי הראשון בתוצאה של 11:05.2 דקות. שנה לאחר מכן הוא שיפר את השיא והעמיד אותו על 10:51.8 דקות.

===אולימפיאדת השיא===
צ'רלטון נסע באוניה מאוסטרליה ללונדון ומשם לפריז למשחקים האולימפיים. בדרך מאמנו טום אדריאן סבל מהתמוטטות עצבים וזרק את עצמו מהסיפון, למרות זאת הוא ניצל ובלונדון עזב את הנבחרת שהמשיכה לפריז. באולימפיאדת פריז (1924) זכה צ'רלטון ב-3 מדליות, אחת מכל סוג. מדליית זהב במשחה ל-1500 מטר חופשי בשיא עולם חדש של 20:06.6 דקות, לפני שיאן העולם היוצא ארנה בורג שוודיה (20:41.4 דקות) וחברו לנבחרת פרנק בורפר (21:48.4 דקות), מדליית כסף במשחה שליחים 4x200 מטר חופשי בתוצאה של 10:02.2 דקות, אחרי ארצות הברית שקבעה שיא עולם חדש של 9:53.4 דקות ולפני שוודיה (10:06.8 דקות) ומדליית ארד במשחה ל-400 מטר חופשי בתוצאה של 5:06.6 דקות, אחרי ג'וני וייסמילר מארצות הברית שקבע שיא אולימפי חדש של 5:04.2 דקות ובורג (5:05.6 דקות).

לאחר המשחקים האולימפיים, למד צ'רטון חקלאות במכללת הוקסברי, אך לא סיים אותם והחליט לעזור בחווה המשפחתית בגונדה. לאחר שנתיים שלא התאמן בצורה סדירה חזר לאימוני השחייה ובינואר 1927 החזיר לעצמו את שיא העולם במשחה ל-880 יארד כשקבע תוצאה של 10:32.0 דקות.

באולימפיאדת אמסטרדם (1928) זכה צ'רלטון בשתי מדליות כסף במשחה ל-400 מטר חופשי בתוצאה של 5:03.6 דקות, אחרי אלברטו סוריז'ה מארגנטינה שקבע שיא אולימפי חדש של 5:01.6 דקות ולפני בורג (5:04.6 דקות) ובמשחה ל-1500 מטר חופשי בתוצאה של 20:02.6 דקות, אחרי בורג שקבע שיא אולימפי חדש של 19:51.8 דקות ולפני באסטר קראב מארצות הברית (20:28.8 דקות) ולא הצליח להגן על תוארו.

לאחר ששב מאמסטרדם סבל צ'רלטון מקדחת שגרונית שגרמה לו לשיתוק חלקי של הגוף במשך כשנה. כתוצאה מהמחלה הוא נאלץ לפרוש משחייה תחרותית, אולם לאחר שהבריא והמשחקים האולימפיים התקרבו הוא שב להתאמן.

שבועיים לפני אולימפיאדת לוס אנג'לס (1932) נדבק צ'רלטון בשפעת והיה חשש להתפרצות הקדחת. למרות הכל הוא השתתף במשחקים וסיים במקום שישי במשחה ל-400 מטר חופשי בתוצאה של 4:58.6 דקות ובמקום שביעי במשחה ל-1500 מטר חופשי בתוצאה של 19:53.1 דקות.

לאחר המשחקים האולימפיים פרש צ'רלטון משחייה תחרותית ובשנת 1934 פתח בית מרקחת בקנברה. שנתיים לאחר מכן, בשנת 1936 חזר לחקלאות וגידל כבשים בטרגו. 

בשנת 1937 התחתן צ'רלטון ועבר לגור עם אשתו ושני ילדיו בחווה בגולבורן, בחווה המשתרעת על שטח של 49 קמ"ר. הוא נפטר בשנת 1975 מהתקף לב.

== תארים והשגים ==
* בסך הכל קבע צ'רלטון 5 שיאי עולם חדשים.
* בשנת 1972 זכה צ'רלטון להכלל בהיכל התהילה הבינלאומי של השחייה.

== ראו גם ==

* התפתחות שיא העולם במשחה ל-800 מטר חופשי
* התפתחות שיא העולם במשחה ל-1500 מטר חופשי

== קישורים חיצוניים ==

* [http://sports123.com/.search?query=Andrew+Charlton&results_page=searchresults.html&use_boss= בוי צ'רלטון] באתר sports123 
* 

== הערות שוליים ==

קטגוריה:שחייני חופשי
קטגוריה:נושאי דגל אוסטרליה באולימפיאדה
קטגוריה:שחיינים באולימפיאדת פריז (1924)
קטגוריה:שחיינים באולימפיאדת אמסטרדם (1928)
קטגוריה:שחיינים באולימפיאדת לוס אנג'לס (1932)
קטגוריה:אלופים אולימפיים אוסטרלים: שחייה
קטגוריה:שיאני עולם אוסטרלים: שחייה
קטגוריה:אוסטרלים שנולדו ב-1907
קטגוריה:אוסטרלים שנפטרו ב-1975
שחרור בעורף האויב

שחרור בעורף האויב (באנגלית: The Great Raid) הוא סרט קולנוע אמריקאי משנת 2005 המבוסס על ספרו של ויליאם ברוואר בעל שם זהה. הסרט מתאר את הפשיטה על מחנה השבויים בקאבנטואן (Cabanatuan) באי לוזון בפיליפינים בשלהי מלחמת העולם השנייה, אשר נחשבת לאחד ממבצעי החילוץ הגדולים בהיסטוריה האמריקנית. שני מפקדי המבצע עוטרו בצלב השירות המצוין ושאר המפקדים והלוחמים עוטרו בעיטורי כוכב הכסף וכוכב הארד

הסרט צולם בין 4 ביולי ל-6 בנובמבר 2002, אך מועד השקתו המקורי נדחה כמה פעמים והוא יצא לבסוף ב-12 באוגוסט 2005. תקציב הסרט עמד על כ-80 מיליון דולר והכנסותיו הצליחו לכסות רק כ-12% מסכום זה.

אתר Rotten Tomatoes העניק לסרט דירוג של 35% בהתבסס על 112 ביקורות. המבקרים טענו כי למרות שסצנת הפשיטה על המחנה מרגשת, הסרט כולו ארוך ובעל עלילות משנה רבות מדי. עם זאת, מבקר הקולנוע של העיתון "Chicago Sun-Times" העניק לסרט 3 כוכבים.

==תקציר העלילה==
הסרט פותח בטבח של שבויי מלחמה אמריקאיים על ידי היפנים בפאלאוון (Palawan) במטרה למנוע את שחרורם. לאחר מכן מתוארת שיגרת חייהם של למעלה מ-500 שבויים במחנה שבויים בקאבנטואן בחורף 1944. השבויים ששרדו את צעדת המוות בבטאן מוחזקים כבר 3 שנים בשבי וסובלים מיחס קשה מצד היפנים, מעינויים וממלריה.

בעקבות תבוסת היפנים והתקדמות הצבא האמריקאי גדל החשש לשלומם של השבויים במחנה קבנטואן, ולוטננט קולונל מיוסי מקבל פקודה לצאת לשחרר את השבויים במהירות המרבית. חייליו של מיוסי מאומנים למשימות קומנדו אך חסרים ניסיון קרבי. למרות זאת, מטיל מיוסי על קפטן פרינס לתכנן תוכנית לחילוץ השבויים ועוד באותו יום יוצאים כ-100 לוחמים מפלוגתו של פרינס יחד עם מפקד הגדוד מיוסי במבצע נועז לעומק קווי האויב תוך שהם נעזרים בדרכם בלוחמי גרילה מהמחתרת הפיליפינית. 

בליל ה-30 בינואר 1945 הם מגיעים למחנה השבויים ומתקדמים אליו בזחילה תוך שהם נהנים מפעולת הסחה של מטוס הפצצה מסוג P-61. בשעה 7:40 הם פורצים למחנה ומשחררים את השבויים כמעט ללא התנגדות של היפנים שהופתעו ממכת האש החזקה. באותו הזמן לוחמי המחתרת הפיליפנית בולמים הגעת תגבורות יפניות. 

מאות חיילים יפנים נהרגו במבצע לעומת אבדות האמריקאים שהיו מועטות יחסית. שני חיילים, בהם רופא הגדוד, ד"ר פישר, נהרגו וכ-23 נפצעו. מבין לוחמי המחתרת הפיליפינית נהרגו כ-20 לוחמים.

הסרט מסתיים במסע של 511 השבויים המשוחררים לעבר קווי הצבא האמריקאי בשילוב צילומים אותנטיים מ-1945. לאורך הסרט עוברת המצלמה בין תיאור חיי השבויים במחנה, התקדמות חיילי הקומנדו ותיאור התנגדות המחתרת הפיליפנית ליפנים דרך סיפורה האמיתי של מרגרט יוטינסקי, אחות אמריקאית שפעלה בשיתוף המחתרת להברחת מזון ותרופות לשבויים במחנה.

==צוות השחקנים==
* בנג'מין בראט, קולונל הנרי מיוסי
* ג'יימס פרנקו, קפטן רוברט פרינס
* ג'וזף פיינס, קפטן פישר
* קוני נילסן, מרגרט יוטינסקי
* ברט טאקר, רוברט לפהאם

==קישורים חיצוניים==
* 

==הערות שוליים==

קטגוריה:יחידות מיוחדות בקולנוע ובטלוויזיה
קטגוריה:סרטי 2005
קטגוריה:סרטים אמריקאיים
קטגוריה:הפיליפינים במלחמת העולם השנייה
קטגוריה:שבי במלחמת העולם השנייה: סרטים
חידושי הגרנ"ט

שער המהדורה האחרונה
חידושי הגרנ"ט הוא ספר עיון נפוץ בעולם הישיבות, שמאגד את שיעוריו של הרב נפתלי טרופ, מגדולי ראשי הישיבות בליטא לפני השואה.

==רקע==
שיטת לימודו של הרב טרופ הייתה עיונית מאוד. חקירותיו התמקדו בהבנת סוגיות התלמוד מתוכן עצמן, ללא הכרח בהשוואתן לסוגיות אחרות העוסקות בנושאים מקבילים. שיטה זו נחשבת מקבילה לשיטת בריסק, אותה פיתח ושכלל רבי חיים מבריסק.

דוגמה לחקירה בעלת משמעות הלכתית שהמציא ר' נפתלי: לפי ההלכה, אשה שנדרה נדר, ביד בעלה הרשות להפר או לקיים את הנדר. חקר הגרנ"ט, האם כאשר אומר הבעל לאשתו שהוא מקיים את נדרה, יש לו בכך שותפות בעצם הנדר, ונחשב שחלק מהנדר מתייחס גם אליו, או שמא אין לבעל כל חלק בנדר, וכאשר הוא מקיים אותו, אין בכך אלא "מניעת ביטולו" של הנדר, אך כל חלותו היא מכח האשה בלבד. בשני צדדים אלו תלויה הבנת סוגיה במסכת נדרים.

למרות גאונתו, עמל רבי נפתלי על חידושי תורתו, ונהג לבדוק ולבחון אותם שוב ושוב כדי להבטיח שהם נכונים ומדויקים. לעיתים קרובות נתקף בכאב ראש עז עקב התאמצותו, לצורך כך היה נוהג לכרוך מטפחת רטובה סביב ראשו כדי להקל על כאביו, ובכך להמשיך ולהתעמק.
==מהדורות הספר==
בשנים שלאחר פטירתו של הרב טרופ נפוצו חידושיו ושיעוריו, בעיקר על ידי תלמידיו בישיבת ראדין. שיעורים אלו שמסר במשך עשרים וחמש שנה בפני מאות בחורים, הפכו לנכסי צאן ברזל בלימוד הישיבתי ובביסוסה של שיטת הלימוד הנוכחית בישיבות. במשך השנים המשיכו שמועותיו לעבור מפה לאוזן ומרב לתלמיד, כיוון שבחייו לא הדפיס את חידושיו.

בשנת ה'תש"ב יצאו לאור שיעוריו של הגרנ"ט על מסכת נדרים, בארצות הברית.

בשנת ה'תשכ"ט יצאו לאור חידושי הגרנ"ט על סדרי נשים ונזיקין בצורת סטנסיל. השיעורים הם על מסכתות נדרים, קידושין, גיטין, יבמות, כתובות, בבא קמא, בבא מציעא, בבא בתרא, סנהדרין.

בשנת ה'תשמ"ה יצאו לאור מספר שיעורים כלליים שלו.

בשנת ה'תשמ"ט יצא לאור הספר "חידושי הגרנ"ט", בהוצאת מכון אורייתא בירושלים. 

קטגוריה:ספרי 1942
קטגוריה:פירושי התלמוד
קטגוריה:ספרי חידושים תורניים
קטגוריה:שיטת בריסק
קבלת הדם

קבלת הדם מצוואר הקרבן, היא אחת משלבי הקרבת קרבנות. אחרי שהכהן שחט את הקרבן, יש לקבל את הדם בכלי שרת (מזרק) ולהוליכו אל המזבח, שם התבצעה זריקת הדם על המזבח.

== חשיבות הקבלה ועניינה ==
הקבלה נחשבת אחת מהשלבים החשובים בהקרבת הקרבן, ולכן אם אדם חישב בה מחשבה לא ראויה, שהיא שהוא מוליך אותה לשם מטרה אחרת מלבד הקרבת הקרבן היא נפסלת. לעומת זאת, בשונה מזריקת הדם בה פוסלת מחשבת פיגול, הרי שאדם שחשב מחשבת פיגול בעת קבלת הדם, לא פוסל אותה.

אחרי הקבלה מתבצעת הולכת הדם אל המזבח. לקבלה ולהולכה יש מן המשותף, ששניהם מבצעים פעולה שהיא הקרבת הדם מהקרבן למזבח. 

== גדרה ==
יש מהאחרונים שמפרשים, שההולכה גם היא שלב והמשך של פעולת קבלת הדם, רמז לכך ניתן למצוא בדברי הגמרא בזבחים. הגמרא מחפשת מקור לכך, שעל ההולכה להיות לשמה. הגמרא מביאה כמקור את הפסוק, בו נאמר על קבלת הדם בלשון "והקריבו בני אהרון הכהן את הדם על המזבח", ולמרות שהכוונה במילה "והקריבו" היא על קבלת הדם ממקום השחיטה, הכתוב קורא לה בלשון "הקרבת הדם" שמשמעותה הולכה (מלשון קירוב הדם), , כלומר ההולכה גם היא חלק מהקבלה.

לעומת זאת, יש האומרים כי ההפך הוא הנכון; הקבלה היא שלב בהולכת הדם אל המזבח. אם כי על כך יש לערער לכאורה, על פי הנפסק שהולכה צריכה להיות ברגל דווקא.

== הערות שוליים ==

קטגוריה:מצוות הנעשות על ידי כהן
קטגוריה:קורבנות ביהדות: שלבי ההקרבה
קטגוריה:פרשת ויקרא
הולכת הדם

הולכת הדם אל המזבח היא אחת משלבי הקרבת קרבנות. אחרי שהכוהן שחט את הקרבן וקיבל את דמו בכלי שרת (מזרק), יש להוליכו אל המזבח, שם מתבצעת זריקת הדם על המזבח.

== פרטי הדין ==
ההולכה נחשבת אחד מהשלבים החשובים בהקרבת הקרבן, ולכן אם אדם חישב בה מחשבה לא ראויה, כגון שחשב מחשבת פיגול - לזרוק מדם הקרבן, להקטיר את החלקים המיועדים להקרבה או לאכול מבשרו לאחר הזמן המיועד לכך - הקרבן נפסל. רבי שמעון חלוק על הדברים, וסבור שמכיוון שהולכה היא עבודה שאפשר לבטלה, שהרי אם הקורבן נשחט על גבי המזבח, אין צריך להוליכו למזבח, לכן אין פעולת הולכת הקרבן נחשבת לפעולה חיונית בשלבי ההקרבה, ואין מחשבה בה פוסלת.

=== הולכה בקרבן פסח ===
בקרבן פסח, נעשתה ההולכה בתהליך מיוחד, המתואר במשנה: הכהנים היו עומדים בשורות, והעבירו את מזרקי הדם מיד ליד, עד שהגיעו אל הכהן הקרוב למזבח, וזה שפך את הדם על המזבח, במקום שהיה למזבח יסוד (בליטה מוגבהת שהייתה מסביב למזבח, בצד הצפוני ובצד המערבי שלו). במקביל להולכת הדם, החזירו הכהנים את מזרקי הדם הריקים לתחילת השורה. בחלק מהשורות השתמשו במזרקי זהב, ובחלקן במזרקי כסף, תוך הקפדה על אחידות בסוג המזרקים שבכל שורה. הסיבה לכך היא, על פי הכלל "ברוב עם הדרת מלך", כלומר כבודו של מלך - אלוהים, היא שעבודותיו נעשות על ידי רבים.

=== סוגי ההולכות ===
יש שני מיני הולכות, הולכה של חטאת העוף, והולכה של שאר הקורבנות.

ההלכה הרגילה בקרבן רגיל, בו נדרשת הולכת הדם ברגל מהמזרק לזורק. בהולכה זו נחלקו רבי שמעון וחכמים האם הוא פסול אם נעשה שלא לשמה, לפי רבי שמעון ההולכה אינה פסולה אם נעשית שלא לשמה, מכיוון שהיא "עבודה שאפשר לבטלה", כלומר ניתן לגרום לכך שלא יצטרכו לעבודה זו, על ידי שחיטת בעל החיים סמוך למזבח.

לעומת זאת, הרי שבחטאת העוף ההולכה היא בנענוע צוואר העוף לכיוון המזבח, דבר הגורם לדם להזרק על המזבח, הפעולה מהרגע בו הוליך את צוואר העוף למזבח עד שהדם יצא ממנו לכיוון המזבח, נחשבת להולכה, המכונה בגמרא "הולכה זוטרתי" - הולכה קטנה, ומכיוון שלא ניתן לבטלה, מודה גם רבי שמעון שאם נעשית עבודה זו שלא לשמה, פסול הקורבן.

=== הולכה בזר ===
חכמי הגמרא פיקפקו מהו הדין, אם ההולכה נעשית על ידי זר. רב חסדא, פוסק שההולכה כשרה, ומביא ראיה לדבריו מפסוק מפורש: ומכאן, שהכהנים זרקו "מידם" - של הזרים. רב ששת הפריך את דבריו של רב חסדא מברייתא מפורשת שאם ההולכה נעשית על ידי זר או אונן או שיכור או בעל מום היא פסולה, ואת הפסוק הוא מפרש בצורה אחרת.

רבה ורב יוסף תולים שאלה זו, באותה מחלוקת של רבי שמעון, ולכן לפי רבי שמעון שאי כוונה אינה פוסלת בהולכה מכיוון שהיא עבודה שניתן לבטלה, סובר גם כאן שכל בעיה אחרת בהולכה אינה מעכבת את הכפרה. 

רבי זירא פוסק שההולכה פסול בה בזר אפילו לפי רבי שמעון, כך גם פסק עולא בשם רבי אלעזר.

== הערות שוליים ==

קטגוריה:מצוות הנעשות על ידי כהן
קטגוריה:קורבנות ביהדות: שלבי ההקרבה
קטגוריה:פרשת ויקרא